Британска лира
Британската лира (, наричана още паунд, фунт) е паричната единица на Обединеното кралство Великобритания и Северна Ирландия.

Други използвани имена: лира стерлинг (също стерлинг, стърлинг), фунт стерлинг, паунд стерлинг (), лира (), фунт (рус. от нем. pfund).

Международният код на валутата по ISO 4217 е GBP (англ. Great Britain Pound). Най-често използваният символ за валутата е £, (или по-рядко просто „L“). В миналото се е използвал и символът „/“. Символът „L“ идва от древноримската мярка за тежест либра, (конкретно римската либра), „libra“, която дава и наименованието на паричната единица (паунд или фунт).

История 
Английската парична система се свързва с Каролингския фунт, създаден по времето на Карл Велики, и се запазва в почти неизменен вид чак до 1971 г., когато се преминава към десетичната бройна система (т.нар. децимализация). Дотогава фунтът стерлинг се дели на 20 шилинга от по 12 пенса – съответно на 240 пенса. Понякога тази система се нарича съкратено l.s.d., £.s.d. или £sd по първите букви в названията на съответните древноримски парични и тегловни единици: libra (либра), solidus (солид), denarius (денарий), които в империята на Карл Велики и съседните държави стават фунт (лира в Италия, ливра във Франция), шилинг (солдо в Италия, сол във Франция, суелдо в Испания) и динар (денаро в Италия, пфениг в Германия, пени в Англия, дение във Франция).

Обръщение 
Валутата на всички територии, зависими от Великобритания, и на повечето британски отвъдморски територии е или лирата, или местната валута, която е фиксирана към лирата. Това са Джърси, Гърнзи, остров Ман, Фолкландските острови, Гибралтар, Южна Джорджия и Южните Сандвичеви острови и Света Елена, Възнесение и Тристан да Куня.

Някои британски отвъдморски територии имат местна валута, която е обвързана с щатския долар или новозеландския долар. Суверенните бази Акротири и Декелия (в Кипър) използват еврото.

Външни препратки 
 Банкнотите на Великобритания  
 Банкнотите на Обединеното кралство (Шотландия)  
 Банкнотите на Обединеното кралство (Северна Ирландия

Източници 

Парични единици в Европа
Финанси на Великобритания